ان كنت ناسى افكرك

ان كنت ناسى

 كلماتها 
ان كنت ناسى .. افكرك

ياما كان غرامى .. بيسهرك

وكان بعادى .. بيحيرك .. بيحيرك .. بيحيرك

وان كنت ناسى .. افكرك

فى القلب كنت الحب الغالي

و الذكريات و العهد الخالي

أيام ما كنت حبيبى و كنت أحبك

و كنت راضى نصيبى من عطف قلبك

و كان غرامى بيسهرك

و كان بعادى بيحيرك

و إن كنت ناسى أفكرك

أفكرك بالليل وشجونك

واحلفلك عالشوق بعيونك

وفرحتك وانت بتحكى .. قصة هوايا

ولوعتك وانت بتشكى .. من نار أسايا

وكان غرامى بيسهرك

وكان بعادى بيحيرك

وان كنت ناسى .. افكرك

بدلت ودك ليه .. ليه بالأسية

وكنت قبلَ بتخاف عليه

أعيش معاك فى غرامي

وأرضى المقدر

بين فرحتى واوهامي

واحلم .. وافكر

ياما كان غرامى بيسهرك

وكان بعادى بيحيرك

وان كنت ناسى .. افكرك

تصنيف:اغانى
تصنيف:اغانى مصريه
تصنيف:اغانى باللعه المصريه
تصنيف:كلمات اغانى